**Anexa 10.4 - Clauze specifice prezentului apel de proiecte**

**[*model orientativ*]**

**Pentru prezentul apel ANEXA 1, SECTIUNEA II din *Anexa 10.8 Forma de contract – model orientativ al contractului de finanţare – la Ghidul general*** se completează cu următoarele prevederi:

# ANEXA I – CONDIȚII SPECIFICE

## SECȚIUNEA II - CONDIȚII SPECIFICE APLICABILE OBIECTIVULUI SPECIFIC 1.2 SE, DIN CADRUL POR 2014-2020

## Articolul 1 – Acordarea ajutorului de stat regional de cercetare-dezvoltare, ajutorului de stat regional și ajutorului de minimis

* 1. Ajutorul se acordă în baza Regulamentului Comisiei (UE) nr. 651/2014 din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, respectiv a Regulametului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis precum și a Ordinului MDRAP nr. 1881/2019 privind instituirea măsurii de sprijin, constând în acordarea unor ajutoare de stat şi ajutoare de minimis pentru Sprijinirea specializării inteligente în regiunile mai puțin dezvoltate selectate can pilot în cadrul inițiativei ”DG Regio pentru regiuni mai puțin dezvoltate”, prin Programului operaţional regional 2014-2020.
  2. Data acordării ajutorului este data la care intră în vigoare contractul de finanțare, indiferent de momentul efectuării plăților/ rambursărilor efective în cadrul proiectului.
  3. Finanțarea nerambursabilă în cuantum total de \_\_\_\_\_\_\_ lei ([valoarea în litere]), așa cum este specificată la Art. 3 alin (2) din Condițiile Generale, este constituită din următoarele tipuri de ajutor de stat:
     1. Ajutor de stat pentru cercetare-dezvoltare (CD), în cuantum de \_\_\_\_\_\_\_ lei ([valoarea în litere]), ce se supune prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat
     2. Ajutor de stat regional pentru investiții, în cuantum de \_\_\_\_\_\_\_ lei ([valoarea în litere]), ce se supune prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat

și

* + 1. Ajutor de minimis, în cuantum de \_\_\_\_\_\_\_\_\_\_\_lei ([valoarea în litere]), ce se supune prevederilor Regulamentului Comisiei Nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.
  1. Realizarea activităților proiectului aferente ajutorului de stat pentru cercetare-dezvoltare (CD) reprezintă etapa 1 a proiectului, în timp ce realizarea activităților aferente ajutorului de stat regional și de minimis reprezintă etapa 2 a proiectului. În cazul în care, în urma implementării proiectului beneficiarul/partenerii nu realizează obligația de a include în piață rezultatele cercetării obținute în urma implementării etapei 1 a proiectului și, respectiv de a comercializa produsele/procesele/serviciile rezultate, contractul de finanțare se reziliază, iar finanțarea nerambursabilă acordată va fi recuperată în condițiile prezentului contract pentru toate tipurile de ajutoare acordate.
  2. Ajutorul de stat regional și respectiv ajutorul de minimis, menţionate la alin 3, lit. b) şi c) de mai sus, pot fi utilizate numai după finalizarea activităţilor de cercetare dezvoltare şi îndeplinirea indicatorilor aferenți etapei 1 a proiectului. Prin excepție, în ceea ce priveşte activitatea de brevetare/licenţiere sau de înregistrare a drepturilor de proprietate industrială/intelectuală asupra rezultatelor demersurilor de cercetăre aplicată/de dezvoltare tehnologică/ de cercetare experimentala este suficientă depunerea documentaţiei la organismele abilitate în conformitate cu prevederile legale în vigoare.
  3. În cazul în care, ***la finalul exercițiului financiar ulterior anului fiscal*** în care se finalizează implementarea proiectului nu sunt obţinute drepturile menţionate la alin (5) al prezentului articol, finanţarea nerambursabilă acordată pentru ajutorul de cercetare-dezvoltare se va recupera proporţional pentru indicatorii neîndepliniţi. În această situaţie, se va recupera intergral, inclusiv finanţarea nerambursabilă acordată pentru etapa 2 a proiectului, respectiv pentru ajutorul de stat regional şi de minimis.
  4. Prin excepţie de la prevederile alin (4)-(5) ale prezentului articol, solicitantul îşi poate asuma riscul demarării concomitente, pe cont propriu, a celor două etape ale proiectului, cu menţiunea că cheltuielile aferente ajutorului de stat regional şi ajutorului de minimis nu vor putea fi solicitate la rambursare/plată decât după îndeplinirea condiţiilor menţionate la alin. (5) privind finalizarea activităţilor de cercetare dezvoltare şi îndeplinirea indicatorilor aferenți etapei 1 a proiectului, inclusiv depunerea documentelor la autorităţile competente pentru protejarea drepturilor de proprietate industrială/intelectuală aferente rezultatelor cercetărilor care vor fi implementate prin transfer tehnologic. În acest caz, pentru neobținerea drepturilor menţionate la alin. (5) se va recupera intergral, inclusiv finanţarea nerambursabilă acordată pentru cele 2 etape ale proiectului.
  5. Pentru indeplinirea parțială a indicatorilor aferenți celor două etape ale proiectului, finanțarea nerambursabilă acordată se va recupera proporțional cu indicatorii neîndepliniți prin aplicarea regulilor menționate la art. 3 al prezentei secțiuni.
  6. Dacă, oricând în perioada de implementare și respectiv durabilitate a proiectului menționate la art. 2 din Condițiile generale, se constată că încadrarea valorii finanțării nerambursabile solicitate în plafonul de ajutor aplicabil s-a realizat, la momentul solicitării și/sau acordării, în baza unor informații incomplete și/sau incorecte, beneficiarul/membrii parteneriatului care implementează componentele proiectului fiind îndreptățiți la o valoare mai mică a ajutorului de stat/de minimis, contractul de finanțare va fi reziliat și finanțarea acordată va fi recuperată integral pentru toate tipurile de ajutoare acordate în cadrul proiectului.
  7. Perioada de implemementare prevăzută în cadrul prezentului contract de finanțare nu poate depăși data de 31.12.2023 sau prevederile schemei de măsuri de ajutor aplicabile.
  8. Acolo unde este cazul, în situația recuperării ajutoarelor de stat/minimis acordate în baza prezentului contract, beneficiarii ajutoarelor respective sunt obligați să restituie finanțarea nerambursabilă primită și să prezinte, inclusiv, documentele justificative care să ateste că acestea au fost recuperate și de la beneficiarii indirecți.

## Articolul 2 – Alte obligații specifice beneficiarului

* 1. Dacă, pe parcursul perioadei de implementare menționată la art 2, alin. (2) din Condiții generale, Beneficiarul/membrii partneriatului care implementează componentele proiectului se înregistrează în scopuri de TVA (devine plătitor de TVA), aceștia vor notifica OI și AMPOR cu privire la această modificare, în termen de 5 zile lucrătoare de la emiterea deciziei de aprobare a înregistrării în scopuri de TVA.
  2. Beneficiarul/membrii parteneriatului responsabili cu implementarea componentelor proiectului vor respecta, până la finalizarea perioadei de durabilitate a proiectului menționată la art. 2, alin. (5) din Condiții generale, următoarele condiții de acordare a finanțării, sub sancțiunea rezilierii contractului și a recuperării integrale a finanțării acordate:
  + Forma de organizare juridică în cazul în care solicitantul a solicitat finanțare ca entitate de inovare și transfer tehnologic și/sau parc tehnologic și științific
  + Forma de organizare juridică pentru membrii parteneriatului care implementează componentele proiectului și, acolo, unde este cazul, inclusiv a administratorul parcului tehnologic și științific
  + Membrii parteneriatului care primesc ajutor de stat regional și/sau ajutor pentru cercetare, dezvoltare și de minimis nu pot renunța la parteneriatul aferent proiectului
  + Contractele de mandat își păstrează valabilitatea
  1. Acolo unde este cazul, respectiv solicitantul la finanțare este o entitate de inovare și transfer tehnologic și/sau parc tehnologic și științific, acreditările/autorizările obținute în conformitate cu prevederile legale în vigoare se vor menține până la finalizarea perioadei de durabilitate a proiectului menționată la art. 2, alin. (5) din Condiții generale.
  2. În cazul parteneriatelor, numai membrii responsabili cu implementarea componentelor proiectului au obligația menținerii autorizării/acredităților solicitate la depunerea cererilor de finanțare cel puțin până la finalizarea perioadei de durabilitate a proiectului menționată la art. 2, alin. (5) din Condiții generale.
  3. Pentru neîndeplinirea angajamentelor privind măsurile de îmbunătățire a calității mediului înconjurător și de creștere a eficienței energetice și/sau de asigurare a egalității de șanse și tratament pentru care proiectul a fost punctat în cadrul procesului de evaluare tehnică și financiară, AMPOR poate rezilia unilateral contractul și recupera finanțarea nerambursabilă acordată, inclusiv dobânzile/penalizările aferente.
  4. Solicitantul/Liderul de proiect are obligația de a lansa în termen de maxim 18 luni de la încheierea contractului de finanțare a achizitiei privind realizarea proiectului tehnic sau achiziției principale de lucrari/echipamente pentru etapa 2 a proiectului, în caz contrar AM poate dispune rezilierea şi recuperarea sumelor plătite în cadrul proiectului pentru toate ajutoarele acordate în cadrul proiectului.
  5. Beneficiarul/membrii parteneriatului și acționarii acestuia/acestora, reprezentanții legali, precum și întreprinderile legate/partenere cu aceștia și reprezentanții legali ai acestora, pe perioada de implementare și durabilitate a proiectului, nu trebuie să se regăsească în situațile prevăzute de Recomandarea Comisiei Europene nr. 1039/16.07.2020, publicată în JOUE nr 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, respectiv:

1. să fie rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene  a jurisdicțiilor necooperante în scopuri fiscale;
2. să fie controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;
3. să controleaze, direct sau indirect, filialele sau să dețină unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și
4. să exercite dreptul de proprietate[[1]](#footnote-1) în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

în caz contrar finanțarea nerambursabilă acordată fiind recuperată în conformitate cu prevederile prezentului contract.

* 1. Solicitantul nu va solicita la rambursare/plată cheltuielile aferente managementul de proiect și/sau cheltuielile de informare și publicitate obligatorii aferente componentei privind ajutorul de stat pentru cercetare-dezvoltare decât după îndeplinirea condițiilor pentru demararea etapei 2 a proiectului, în caz contar acestea vor rămâne cheltuială ne-eligibilă și va cădea în sarcina beneficiarului.
  2. Beneficiarul trebuie să păstreze, pe o perioadă de minim 10 ani fiscali de la data acordării ajutorului în cadrul prezentei măsuri de sprijin, toate documentele referitoare la ajutoarele primite pentru a demonstra respectarea tuturor condițiilor impuse de legislația comunitară în acest domeniu.

## Articolul 3 – Regulile mecanismului de recuperare pentru neindeplinire indicatori

# Neîndeplinirea țintelor asumate prin Anexa 2 (doi)-Cererea de finanțare, aferente unuia dintre indicatorii suplimentari de proiect pentru componenta aferenta ajutorului de cercetare, dezvoltare, la finalul exercițiului financiar ulterior anului în care se finalizează implementarea proiectului conduce la recuperarea proporțională a finanțării nerambursabile acordate pentru componenta respectivă, raportat la nivelul asumat al respectivului indicator.

# Dacă proiectul prevede realizarea de investiții finanțate prin ajutor de stat regional, iar implementarea acestuia nu conduce la realizarea unei investiții inițiale, în conformitate cu prevederile Regulamentului (UE) nr. 651/2014 al Comisiei, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și prevederile ghidului specific, la finalul exercițiului financiar ulterior anului în care se finalizează implementarea proiectului, AM va rezilia contractul de finanțare și finanțarea acordată va fi recuperată pentru etapa 2, respectiv ajutorul de stat regional și ajutorul de minimis.

# Neîndeplinirea țintelor asumate prin Anexa 2 (doi)-Cererea de finanțare, aferente unuia dintre indicatorii suplimentari de proiect pentru componenta aferenta ajutorului de minimis, la finalul exercițiului financiar ulterior celui de-al doilea an fiscal în care se finalizează implementarea proiectului, conduce la recuperarea proporțională a finanțării nerambursabile acordate pentru toate componentele proiectului.

# În cazul in care, la termentele menționate la alin (1)-(3), se constată îndeplinirea parțială a indicatorilor suplimentari de proiect, pentru calculul proportional al cuantumului finanțării nerambursabile care se recuperează se vor utiliza urmatoarele reguli:

# se vor avea în vedere indicatorii pentru fiecare dintre cele două etape ale proiectului, iar suma care revine fiecărui indicator neîndeplinit se calculează prin raportarea la valoarea solicitată pentru fiecare etapă în parte, cu aplicarea alin. (1)-(3) de mai sus, acolo unde este cazul. Pentru etapa 2 a proiectului, indicatorii aferent ajutorului de stat regional şi ajutorului de minimis se iau cumulat şi se raportează la valoarea nerambursabilă solicitată pentru ajutorul de stat regional şi ajutorul de minimis.

# Se acordă o pondere egală pentru fiecare indicator suplimentar din valoarea finanțării nerambursabile acordate aferente fiecărei componente. Astfel, in cazul unui numar de 3 indicatori suplimentari ponderea pentru fiecare dintre aceștia este de 33,334% din valoarea finanțării nerambursabile acordate pentru componenta respectivă.

# Din suma rezultata in urma calcului ponderii pentru fiecare indicator, se aplica regula de trei simplă raportat la valoarea asumată a indicatorului si gradul efectiv de realizare, diferenta recuperându-se.

# În cazul in care sunt indepliniti partial mai multi indicatori, recuperarea proportională se realizează prin cumularea sumelor rezultate in urma aplicarii regulilor de la literele a)-c) de mai sus pentru fiecare indicator îndeplinit partial.

# Recuperarea proporțională a ajutoarelor acordate se realizează numai în situația în care scopul și obiectivele proiectului nu sunt afectate în integralitate și în conformitate cu prevederile Ordinului nr. 3965/15.10.2020 privind instituirea măsurii de sprijin, constând în acordarea unor ajutoare de stat şi ajutoare de minimis pentru Sprijinirea specializării inteligente în regiunile mai puţin dezvoltate selectate ca pilot în cadrul iniţiativei "DG Regio pentru regiuni mai puţin dezvoltate" prin Programul operaţional regional 2014-2020, publicat în Monitorul Oficial nr. 1106/19.11.2020.

## Articolul 4 - Alte prevederi

# Recuperarea ajutorului de stat pentru cercetare-dezvoltare, a ajutoului de stat regional și a ajutorului de minimis se realizează în conformitate cu prevederile Ordinului nr. 1881/06.06.2019 privind instituirea măsurii de sprijin, constând în acordarea unor ajutoare de stat şi ajutoare de minimis pentru Sprijinirea specializării inteligente în regiunile mai puţin dezvoltate selectate ca pilot în cadrul iniţiativei "DG Regio pentru regiuni mai puţin dezvoltate" prin Programul operaţional regional 2014-2020 și a prevederilor prezentului contract.

## Articolul 5 - Alte prevederi

# Din Anexa 9 – Monitorizarea și raportarea, Secțiunea I - Monitorizarea implementării contractului de finanţare, alin. (3) nu se aplică.

1. „Proprietate” înseamnă participațiile directe și indirecte, precum și beneficiarul real, conform definiției de la articolul 3 punctul 6 din Directiva 2015/849 a Parlamentului European și a Consiliului ( 3 ). [↑](#footnote-ref-1)